GANGOOLY
సత్తాఉన్నవారికే కోచ్‌ పదవి: గంగూలీ
న్యూఢిల్లీ: మ్యాచ్‌లను గెలిపించగలిగే సత్తా ఉన్నవాడినే కోచ్‌గా ఎంపిక చేస్తామని క్రికెట్‌ సలహా కమిటీ సభ్యుడిగా ఉన్న సౌరవ్‌ గంగూలీ వ్యాఖ్యానించాడు. కోచ్‌గా అనిల్‌ కుంబ్లే రాజీనా మాతో ఇప్పుడు టీమిండియా కొత్త కోచ్‌ ఎవరన్న దానిపై సస్పెన్స్‌ కొనసాగుతూ ఉంది. వచ్చే నెలలో భారత జట్టు శ్రీలంక పర్యటన ఉన్న నేపథ్యంలో ఆలోపు కోచ్‌ ఎంపిక ప్రక్రియ పూర్తి అవుతుందని బిసిసిఐ ఇప్పటికే స్పష్టం చేసిన సంగతి తెలిసిందే.
ఇందులో భాగంగా బిసిసిఐ మళ్లీ కోచ్‌ పదవి కోసం దరఖాస్తులను ఆహ్వానిం చింది. కోచ్‌ ఎంపికలో కీలకపాత్ర పోషిస్తున్న సిఏసిలో సభ్యుడిగా ఉన్న గంగూలీ ఈవిష యమై తొలిసారి స్పందించాడు. కోచ్‌గా ఎవరిని చేస్తారని మీడియా ప్రశ్నించగా…ఎవరు మ్యాచ్‌ లను గెలిపిస్తారో వాళ్లనే కోచ్‌ను చేస్తామని గంగూలీ అన్నాడు. క్రికెట్‌ సలహా కమిటీ సరైన కోచ్‌ కోసం అన్వేసిస్తోందని తెలిపాడు. జట్టులోని సభ్యులను సమన్వయం చేసుకపోయే మన స్తత్వం, కెప్టెన్‌ నిర్ణయాలను గౌరవించే వ్యక్తి కోసం సలహా కమటి సభ్యులు వెతుకుతున్నారని తెలిపారు. కోచ్‌ పదవికోసం మళ్లీ దరఖాస్తులు ఆహ్వానిస్తున్నామని జూలై 9లోపు కొత్త దరఖా స్తులను పంపవచ్చని తెలిపాడు. కోచ్‌ రేసులో లేనన్న జయవర్ధనే టీమిండియా ప్రధాన కోచ్‌ పదవికి శ్రీలంక మాజీ కెప్టెన్‌; లెజెండరీ బ్యాట్స్‌మెన మహేళా జయవర్ధనే దరఖాస్తు చేసుకున్నట్లు వార్తలు వస్తున్నాయి. ఈక్రమంలో జయవర్ధణే కోచ్‌ పదవి కోసం తన ఆసక్తి కనబరిచినట్లు బిసిసిఐ వర్గాలు తెలిపాయి. క్రికెటర్‌గా 40ఏళ్ల మహేళా జయవర్ధనే ఎన్నో రికార్డులను తనఖాతాలో వేసు కున్నాడు. అయితే ఈవిషయంపై సోషల్‌ మీడియా ద్వారా స్పందించిన మహేలా జయ వర్ధనే కోచ్‌ పదవి రేసులో తాను లేనట్లు తెలి పాడు. ఐపిఎల్‌లో ముంబై ఇండియన్స్‌ జట్టుతో పాటు బంగ్లాదేశ్‌ ప్రీమియర్‌ లీగ్‌లో ఓ జట్టుతో ఉన్న ఒప్పందాలతో ఇప్పటికే బిజీగా ఉన్నట్లు వివరణ ఇచ్చాడు. దీంతో కోచ్‌ రేసులో జయవర్ధనే లేనట్లు ఖరారైంది.